ЗАПОВЕД

**№ ПО-09-492/ 30.10.2020 г.**

На основание чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от комисията, назначена със Заповед № РД-04-207/30.07.2020г., на Директора на ОД „Земеделие”- гр. Добрич, изменена със Заповед № РД-04-241/02.10.2020г. на Директора на ОД „Земеделие”- гр. Добрич и допълнителни указания до комисиите със Заповед № РД-04-208/30.07.2020г. на Директора на ОД „Земеделие”- гр. Добрич, за землището на **с. Жегларци ЕКАТТЕ 29035**, общ. Тервел, обл. Добрич.

**НАРЕЖДАМ**

Разпределям масивите за ползване в землището на **с. Жегларци ЕКАТТЕ 29035**, общ. Тервел, обл.Добрич с обща площ от 12961,432 дка по правно основание, между 30 бр. ползватели.

В границите на масивите за ползване в землището, съобразно споразумението са разпределени земи по чл.37в, ал.3, т.2 от ЗСПЗЗ с обща площ от 19,077 дка, с дължимо рентно плащане в размер на 54,00 лв/дка.

Съгласно чл. 37в, ал.7 от ЗСПЗЗ и чл. 72, ал. 1 от ППЗСПЗЗ, ползвателите внасят дължимите суми за определените земи по чл.37в, ал.3, т.2, в срок до 3 месеца от публикуване на настоящата заповед, по следната сметка за чужди средства на Областна дирекция „Земеделие“ – гр. Добрич:

IBAN: **BG77 UNCR 7000 3319 7077 69**

BIC: **UNCRBGSF**

Банка: **УНИКРЕДИТ БУЛБАНК АД**

За ползвателите, които не са заплатили сумите за ползваните земи по чл. 37в, ал. 3, т. 2 съгласно настоящата заповед, директорът на Областна дирекция "Земеделие" издава заповед за заплащане на трикратния размер на средното годишно рентно плащане за землището. В 7-дневен срок от получаване на заповедта ползвателите превеждат сумите по сметка на Областна дирекция "Земеделие" – гр. Добрич.

Неразделна част от настоящата заповед е окончателният регистър, регистър на имотите по чл.37в, ал.3, т.2 от ЗСПЗЗ и карта на ползването.

По реда на чл. 37в, ал.10 от ЗСПЗЗ, в границите на масивите за ползване в землището, съобразно споразумението, са разпределени земи от ДПФ, с обща площ от 244,069 дка. Дължимите суми за земите от ДПФ са заплатени по банкова сметка на Областна дирекция „Земеделие“ гр. Добрич

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Тервел, кмета на с. Жегларци и кмета на община Тервел.

**инж. ДЕСИСЛАВА ИВАНОВА**

*Директор ОД “Земеделие”*

Изготвил: Милена Дякова гл. юрисконсулт дирекция АПФСДЧР

Съгласувал: Сл. Кирова директор дирекция АПФСДЧР